Marijan Beneš: Još uvijek u ringu, sada kao trener i uzor mladima
Bokserski klub Feniks je uz pomoć grada Banjaluke osnovan u romskom naselju Veseli brijeg, a Beneš najavljuje da će već ove sezone njeg
Prije 32 godine učesnik olimpijskih igara u Montrealu bio je jedan od najboljih boksera sa područja bivše Jugoslavije svih vremena Marijan Beneš. Tokom sjajne amaterske karijere Beneš je 1973. godine osvojio titulu evropskog šampiona na prvenstvu održanom u Beogradu (gdje je rođen 1951., a od 1969. godine do danas Banjalučanin). Četiri godine kasnije prešao je u profesionalce. Sa ringa se povukao 1981. godine zbog poptunog gubitka vida na jednom oku. U najkraćem, Marijan Beneš bio je i ostao fajter, udarač, neustrašivi borac pred kojim su u ringu padali mnogi, jedan od najuspješnijih sportista Bosne i Hercegovine u njenoj istoriji... i izvranredan čovjek. Iako je od spektakularne pobjede nad Žilberom Koenom u banjalučkom Boriku, kada je postao profesionalni prvak Evrope u boksu proteklo već 29 godina, Beneš se rado sjeća ne samo ovog, već i mnogih drugih velikih uspjeha: Iako već više od dvadset godina ne vidi na jedno oko i teško priča, što je nažalost posljedica teških udaraca u ringu, Beneš jasno poručuje da ne želi sažaljenje, niti je, kako kaže, bolestan: Marjan Beneš je kao vrhunski sportista i osvajač brojnih medalja prošle godine od vlasti Republike Srpske dobio zasluženu sportsku penziju, a ima i druge izvore prihoda, tako da s ponosom ističe da nije socijalni slučaj. Iako u 57-oj godini života, nekada veliki šampion, ni danas ne može bez boksa. Klub Feniks je uz pomoć grada Banjaluke osnovan u romskom naselju Veseli brijeg, a Beneš najavljuje da će već ove sezone njegovi učenici početi da se takmiče. Međutim, po njegovom mišljenju, kvalitet boksa na ovim prostorima je znatno slabiji nego prije dvadesetak godina: Marjan Beneš i danas piše pjesme. Sabrane su u, i to sa ponosom ističe, u desetak knjiga poezije. Ipak, boks je njegova najveća ljubav kojom će se, poručuje, baviti dok god to bude mogao. I dok bude mogao.... biće izuzetan sportski uzor generacijama koje dolaze.